Այլևս 2-3 շաբաթ է, ինչ Բուլղարիայի հայերի միության նախագահ Հարություն Հովսեփյանի հովանավորությամբ և նրա անմիջական հսկողության ներքո Վառնայի Գալաթա թաղամասում գտնվող Զորավար Անդրանիկ Օզանյանի տանը, որը աշխարհում միակ կանգուն մնացած մեծ հայորդու տունն է, մեկնարկել են վերականգնողական աշխատանքները: Հայտնի է, որ այն վերականգնողական և շինարարական աշխատանքների ավարտից հետո վերածվելու է Տուն-թանգարանի և գրանցվելու է Բուլղարիայի Մշակութային կոթողների պահպանության կոմիտեում: